Sekolah Menengah Kebangsaan Seri Sendayan

Sekolah Menengah Kebangsaan Seri Sendayan atau nama ringkasnya SMK Seri Sendayan, merupakan sebuah sekolah menengah kebangsaan milik kerajaan persekutuan yang terletak di Jalan Besar, Kampung Sendayan (dahulu dikenali sebagai Felda Sendayan). Pada 2024, Sekolah Menengah Kebangsaan Seri Sendayan memiliki 1080 orang pelajar dan 74 orang guru / kakitangan sekolah. Sesi persekolahan adalah secara 2 sesi Pagi dan Sesi Petang bagi menampung penambahan bilangan pelajar setiap tahun. Sejarah Terletak di dalam radius lingkungan Bandar Sri Sendayan, Pangkalan Udara Sendayan TUDM dan kira-kira 13 km dari Bandar Seremban. 01 Januari 1964: Tertubuhnya Sekolah Menengah Sendayan (SMS) bagi menyediakan pendidikan khususnya kepada anak-anak peneroka Felda Sendayan dan penduduk sekitar ketika itu. 30 Mac 1984: SMS telah dirasmikan oleh YB Dato' Sulaiman bin Hj. Daud, Menteri Pelajaran Malaysia, sekaligus nama sekolah ditukar kepada Sekolah Menengah Seri Sendayan (SMSS). 01 Januari 1998: SMSS ditukar nama kepada Sekolah Menengah Kebangsaan Seri Sendayan (SMKSS) selaras dengan Surat Pekeliling KPM. 01 Januari 2016: SMKSS ditukar nama kepada Sekolah Menengah Kebangsaan (Felda) Seri Sendayan (SMKFSS) selaras dengan pembangunan pesat Bandar Sri Sendayan di mana tertubuhnya sekolah menengah kebangsaan yang baharu (SMK Bandar Baru Sri Sendayan). 22 Oktober 2024: Sempena sambutan 60 Tahun penubuhannya, SMKFSS kembali dikenali sebagai Sekolah Menengah Kebangsaan Seri Sendayan (SMKSS) selaras dengan surat kelulusan JPNS. Pengetua pertama sekolah ini adalah En. Abdul Aziz bin Abd. Kadir (1.1.1965 - 31.12.1972). Visi Pendidikan Berkualiti. Insan Terdidik. Negara Sejahtera Misi Melestarikan Sistem Pendidikan Yang Berkualiti Untuk Membangunkan Potensi Individu bagi Memenuhi Aspirasi Negara Matlamat ·Melahirkan bangsa Malaysia yang taat setia dan bersatu padu. ·Melahirkan insan yang beriman, berakhlak mulia, berilmu, berketerampilan dan sejahtera. ·Menyediakan sumber tenaga manusia untuk keperluan kemajuan negara. ·Memberi peluang-peluang pendidikan kepada semua warganegara Malaysia. Pencapaian Alamat Sekolah Menengah Kebangsaan Seri Sendayan Jalan Besar, Kampung Sendayan 71950, Seremban Negeri Sembilan, Malaysia Telefon = 6067922569 Fax = 6067922569 Pautan luar [2]